แรงขาย “บิ๊กแคป” ฉุด SET ปิดเช้าลบ 10 จุด จับตาบ่ายนี้ลงต่อ!
SET ปิดลบ 10 จุด รับแรงเทขายทำกำไร หลังเฟดขึ้นดอกเบี้ยตามคาด และยังส่งสัญญาณขึ้นดอกเบี้ยต่อเนื่อง ประกอบกับนักลงทุนลดความเสี่ยงหลังเริ่มเข้าสู่ช่วงหยุดยาว แนวโน้มช่วงบ่ายคาดดัชนีฯ ยังลงได้ต่อ ให้แนวรับที่ 1,615 จุด และแนวต้าน 1,627 จุด
SET ปิดลบ 10 จุด รับแรงเทขายทำกำไร หลังเฟดขึ้นดอกเบี้ยตามคาด และยังส่งสัญญาณขึ้นดอกเบี้ยต่อเนื่อง ประกอบกับนักลงทุนลดความเสี่ยงหลังเริ่มเข้าสู่ช่วงหยุดยาว แนวโน้มช่วงบ่ายคาดดัชนีฯ ยังลงได้ต่อ ให้แนวรับที่ 1,615 จุด และแนวต้าน 1,627 จุด
15 ธ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยในช่วงเช้าที่ผ่านมาปรับตัวลงตามตลาดหุ้นอื่นในภูมิภาคเอเชีย จากผลการประชุมธนาคารกลางสหรัฐ (เฟด) ออกมาใกล้เคียงกับที่คาดการณ์ หรือปรับขึ้นอัตราดอกเบี้ย 0.50% และส่งสัญญาณว่าจะปรับขึ้นอัตราดอกเบี้ยเป็นเวลานานขึ้น เพื่อฉุดเงินเฟ้อให้กลับสู่เป้าหมายที่ระดับ 2%
ขณะที่ Dot Plot ชี้ว่าเฟดอาจขึ้นดอกเบี้ยไปจนถึง 5.1% ในปีหน้า ส่งผลให้ตลาดเทขายทำกำไรออกมา ประกอบกับต่างประเทศเริ่มเข้าสู่ช่วงวันหยุดยาว นักลงทุนจึงลดความเสี่ยงลงมา
สำหรับแนวโน้มช่วงบ่าย คาดว่า ดัชนีฯ น่าจะปรับตัวลงต่อ ให้แนวรับไว้ที่ 1,615 จุดและแนวต้าน 1,627 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DTCENT มูลค่าการซื้อขาย 1,335.72 ล้านบาท ปิดที่ 2.92 บาท เพิ่มขึ้น 0.06 บาท
PTT มูลค่าการซื้อขาย 1,196.91 ล้านบาท ปิดที่ 31.75 บาท ราคาไม่เปลี่ยนแปลง
PTTEP มูลค่าการซื้อขาย   990.53 ล้านบาท ปิดที่ 172.50 บาท ลดลง 1.50 บาท
CPALL มูลค่าการซื้อขาย   960.25 ล้านบาท ปิดที่ 65.25 บาท ลดลง 0.75 บาท
DELTA มูลค่าการซื้อขาย   701.30 ล้านบาท ปิดที่ 714.00 บาท ลดลง 8.00 บาท